তবে পাঠকদেরও একটা রায় আছে। সেই রায়েরও রয়েছে গুরুত্বপূর্ণ ভূমিকা। যেমন কালিদাস, আলাওল, হাফিজ, গালিব কিংবা ইকবাল, রবীন্দ্র, নজরুলÑএদেরকে পাঠক পড়ে আসছেন তাঁদের স্বনির্বাচনেই। না, এখানে সমালোচক বা তাঁদের ওপর গ্রন্থ রচয়িতাদের কোনো ভূমিকা নেই। সাধারণ পাঠকেরা সমালোচকের সমালোচনা পড়ে কোনো কবির কবিতার প্রতি আকৃষ্ট কিংবা বিদ্বিষ্ট হন না। কবি তাঁর শক্তি এবং যোগ্যতার কারণেই আসন করে নেন পাঠকের হৃদয়ে। পাঠক দ্বারাই তাঁরা নির্বাচিত এবং পঠিত হন। হতে থাকেন কাল থেকে কালে, শতাব্দীর পর শতাব্দী। এরও একটা ধারাবাহিকতা আছে, আছে স্রোতধারা। কিন্তু সম্পর্কটা কেবল কবির কবিতা এবং পাঠক। আর সময় বা কালই হলো এই দুই স্রোতের মোহনা।